Der skal cykles 1600 kilometer, og planen er, at det skal ske uden søvn.  I dag nåede Michael Knudsen til Løkken. Han har ikke sovet siden lørdag formiddag, da han kørte på sin cykel fra Klampenborg. - Vi har kun haft en lille pause i nat på tre timer, så jeg er enormt træt. Jeg har aldrig cyklet så langt før, fortæller Michael Knudsen. Det søvnløse cykelprojekt har ikke nogen særlig anledning borset fra, at Michael Knudsen gerne vil hente erfaring til endnu flere strabadser, som venter på et sommerræs på cykel i Rusland. Indtil videre har han cyklet 1000 kilometer. Og ved Løkken er Michael Knudsen ved at nå et kritiske punkt i forhold til at holde sig vågen. - Jeg blinkede godt nok lidt med øjnene, da jeg sad på cyklen det sidste stykke her til Løkken. Og jeg har også mistet tidsfornemmelse. Hvad dag er det? spørger Michael Knudsen. Han håber på at komme i mål i Klampenborg på onsdag - uden at have sovet.

Referat:
En entusiastisk cykelrytter med et meget lille søvnbehov har sat sig for at køre Danmark rundt så tæt på kysten som muligt.